b'\n_START_ARTICLE_\nAle\xc5\xa1 Doktori\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nOsnovno in ni\xc5\xbejo srednjo \xc5\xa1olo ter klasi\xc4\x8dni licej Primo\xc5\xbea Trubarja je obiskoval v rojstnem kraju, kjer je leta 1979 tudi maturiral. Tuje jezike je dve leti \xc5\xa1tudiral na Univerzi v Vidmu, nadaljeval pa na filozofski fakulteti tr\xc5\xbea\xc5\xa1ke Univerze, kjer je leta 1990 diplomiral iz zgodovine filma z diplomsko nalogo o filmskem opusu Jo\xc5\xbeeta Babi\xc4\x8da. Pou\xc4\x8deval je knji\xc5\xbeevnost na gori\xc5\xa1kem zavodu za vrtnarstvo (1983-1985), po letu 1985 pa na liceju Primo\xc5\xbea Trubarja. V raznih slovenskih in italijanskih \xc4\x8dasopisih in revijah objavlja \xc4\x8dlanke o kulturi in zgodovini filma. Imel je ve\xc4\x8d oddaj na Radiu Trst-A o slovenskem filmu, videu in televiziji. Na TV Koper je predstavil serijo filmov F. Astaire in G. Rogers, 1991 pa na TVS1 filmski opus Jo\xc5\xbeeta Babi\xc4\x8da. Pri Slovenski kulturno-gospodarski zvezi je leta 1992 postal odgovoren za podro\xc4\x8dje vzgoje in izobra\xc5\xbeevanja.'